el el el el el el el el el el el el el el el el el el el el el el el el el el el el el el el el el el el el el el el el el sv el el el el el el el el el el el el el el el el el el en de en el el el el el en en en el el el el el el el el el el el el
Ο Γιώργος Γεραπετρίτης (Μενετές Καρπάθου, 26 Ιουνίου 1967[1]) είναι Έλληνας καθηγητής πανεπιστημίου και πολιτικός, που υπηρετεί ως Υπουργός Επικρατείας από τον Ιούλιο του 2019, στην Κυβέρνηση Μητσοτάκη. Είναι Βουλευτής Επικρατείας στην Βουλή των Ελλήνων από τον Ιούλιο του 2019. Είναι μέλος της Νέας Δημοκρατίας.
Βουλευτής Επικρατείας του Ελληνικού Κοινοβουλίου
26 Ιουνίου 1967 (1967-06-26) (55 ετών), Κάρπαθος, Ελλάδα
Εθνικό και Καποδιστριακό Πανεπιστήμιο Αθηνών (LLB)
Πανεπιστήμιο της Οξφόρδης (PhD)
Ο Γιώργος Γεραπετρίτης, γεννήθηκε τον Ιούνιο του 1967 στο χωρίο Μενετές της Καρπάθου και μεγάλωσε στον Πειραιά.[2]
Αποφοίτησε από το Λύκειο της Ιωνιδείου Προτύπου Σχολής του Πειραιά το 1985. Σπούδασε Νομική στην Νομική Σχολή του Εθνικού και Καποδιστριακού Πανεπιστημίου Αθηνών, και έλαβε πτυχίο (LLB) το 1989. Στη συνέχεια, πραγματοποίησε μεταπτυχιακές σπουδές πάνω στο Δημόσιο Δίκαιο στο Πανεπιστήμιο του Εδιμβούργου, λαμβάνοντας μεταπτυχιακό δίπλωμα (LLM) το 1992. Το 1995, έλαβε διδακτορικό δίπλωμα (DPhil) πάνω στο Δίκαιο από το Πανεπιστήμιο της Οξφόρδης.[3]
Είναι δικηγόρος και Καθηγητής Συνταγματικού Δικαίου στο ΕΚΠΑ. Έχει διατελέσει επισκέπτης ερευνητής στο πανεπιστήμιο της Οξφόρδης,[4] στο LSE και το Institute of Advanced Legal Studies.[5]. Διαμένει στον Άλιμο Αττικής και είναι παντρεμένος με την δικηγόρο Αλεξάνδρα Γουρζή και έχουν δύο παιδιά[1].
Στην κυβέρνηση του Γιώργου Παπανδρέου διετέλεσε Γενικός Γραμματέας της Κυβέρνησης[6]. Παλαιότερα είχε διατελέσει σύμβουλος του Υπουργείου Εξωτερικών και του Υπουργείου Εσωτερικών, Δημόσιας Διοίκησης και Αποκέντρωσης, καθώς και νομικός σύμβουλος θυγατρικών εταιρειών στον όμιλο ΟΤΕ, ενώ το 2005 είχε οριστεί Μέλος του ΔΣ του ΟΤΕ[7].
Τον Φεβρουάριο του 2016, τοποθετήθηκε από τον πρόεδρο της Νέας Δημοκρατίας, Κυριάκο Μητσοτάκη στο επταμελές συμβουλευτικό σώμα παρακολούθησης της πορείας σύνταξης του προγράμματος του κόμματος. Αργότερα, τον Οκτώβριο του 2017, έγινε μέλος στο Επιστημονικό Συμβούλιο του Ινστιτούτου Δημοκρατίας “Κωνσταντίνος Καραμανλής”. Την ίδια περίοδο, ορίστηκε από τον Κυριάκο Μητσοτάκη ως επικεφαλής της ομάδας συμβούλων του κόμματος, αποκτώντας έτσι έναν αναβαθμισμένο ρόλο στη Νέα Δημοκρατία[1].
Στις εκλογές του 2019 εξελέγη βουλευτής επικρατείας με τη Νέα Δημοκρατία[8] και στις 9 Ιουλίου 2019 ορίστηκε Υπουργός Επικρατείας στην Κυβέρνηση του Κυριάκου Μητσοτάκη.[9]
Έχει επικριθεί από κόμματα της αντιπολίτευσης[10] για δήλωσή του σχετικά με την αντιμετώπιση της πανδημίας.[11] Ο ίδιος ισχυρίστηκε πως αλλοιώθηκε το περιεχόμενο της δήλωσης του.[12]
↑ 1,0 1,1 1,2 «Γιώργος Γεραπετρίτης: Αυτός είναι ο νέος υπουργός Επικρατείας». NewsIT. 8 Ιουλίου 2019. Ανακτήθηκε στις 13 Μαΐου 2020.
↑ «IECL, Annual Report 2015-2016» (PDF).
↑ «Γιώργος Γεραπετρίτης: Ποιος είναι ο νέος υπουργός Επικρατείας». Newsbeast. 8 Ιουλίου 2019. Ανακτήθηκε στις 13 Μαΐου 2020.
↑ «Νέος πολιτικός κύκλος». in.gr. 9 Σεπτεμβρίου 2019. Ανακτήθηκε στις 13 Μαΐου 2020.
↑ Προβολισιάνος, Άγγελος. «Έργα και ημέρες του καθηγητή κ. Γεραπετρίτη». Documento. Ανακτήθηκε στις 13 Μαΐου 2020.
↑ «Κοινοβουλευτική Θητεία Βουλευτών Από Τη Μεταπολίτευση Ως Σήμερα - Γεραπετρίτης Γεώργιος». Ιστοσελίδα της Βουλής των Ελλήνων.
↑ «Γενική Γραμματεία Νομικών και Κοινοβουλευτικών Θεμάτων | ΜΗΤΣΟΤΑΚΗ ΚΥΡΙΑΚΟΥ». www.ggk.gov.gr. Αρχειοθετήθηκε από το πρωτότυπο στις 5 Αυγούστου 2019. Ανακτήθηκε στις 6 Ιανουαρίου 2020.